News Update: ARKK ถูกเทขายไม่หยุด ร่วงแล้ว 48% จากจุดสูงสุด ก.พ. 2021 นักวิเคราะห์ชี้ ยังไม่ใช่จุดต่ำสุด - FINNOMENA
กองทุน ARKK ของ Cathie Wood ถูกเทขายไม่หยุด ร่วงแล้วกว่า 48% จากจุดสูงสุดในเดือน ก.พ. 2021 ซึ่งเป็นการปรับตัวลงที่แย่กว่าเดือน มี.ค. 2020 ที่ตลาดได้รับผลกระทบจากการแพร่ระบาดของโควิด-19
7 ม.ค. 2565

กองทุน ARKK ของ Cathie Wood ถูกเทขายไม่หยุด ร่วงแล้วกว่า 48% จากจุดสูงสุดในเดือน ก.พ. 2021 ซึ่งเป็นการปรับตัวลงที่แย่กว่าเดือน มี.ค. 2020 ที่ตลาดได้รับผลกระทบจากการแพร่ระบาดของโควิด-19
เมื่อวานนี้ (6 ม.ค.) กองทุน ARKK ปรับตัวลงมา 0.6% ปิดที่ราคา $85.58 โดยแรงเทขายทำให้ ARKK ร่วงแล้ว 9% ในสัปดาห์นี้
Josh Brown ซีอีโอของ Ritholtz Wealth กล่าวว่า นี่มันแย่กว่าเดือน มี.ค. 2020 สำหรับหุ้นกลุ่มดังกล่าว และเขามองว่าแรงเทขายดังกล่าวเป็นสิ่งที่น่าทึ่ง
แรงเทขายในสัปดาห์นี้เป็นผลจากแนวโน้มการขึ้นดอกเบี้ยที่อาจส่งผลกระทบต่อต้นทุนการกู้ยืมของเหล่าบริษัทนวัตกรรมที่เพิ่งเริ่มต้นธุรกิจและยังไม่ทำกำไร นอกจากนี้อัตราดอกเบี้ยที่เพิ่มขึ้นยังทำให้รายได้ในอนาคตของบริษัทเหล่านี้ดูน่าสนใจน้อยลงอีกด้วย
เมื่อวานนี้ (6 ม.ค.) ผลตอบแทนพันธบัตรรัฐบาลสหรัฐฯ อายุ 10 ปี เพิ่มขึ้นสู่ 1.75% หลัง Fed ส่งสัญญาณใช้นโยบายการเงินเข้มงวดและขึ้นอัตราดอกเบี้ยเร็วกว่าที่ตลาดคาดการณ์
Stephen Weiss หัวหน้าฝ่ายการลงทุนของ Short Hills Capital กล่าวว่า หุ้นของ Cathie Wood ยังไม่อยู่ในระดับต่ำสุดและต้องเผชิญแรงกดดันต่อเนื่อง เนื่องจากเงินเฟ้อในระดับสูงทำให้ Fed มีท่าทีเข้มงวดขึ้นและต้องการให้นักลงทุนออกจากสินทรัพย์เสี่ยง
กองทุน ARKK ถือครองหุ้นทั้งหมด 43 หุ้น โดยมี 36 หุ้นที่ผลตอบแทนร่วงมากกว่า 40% จากระดับสูงสุดในรอบ 52 สัปดาห์ ซึ่งผลการดำเนินงานที่ย่ำแย่ในสัปดาห์นี้ทำให้เงินทุนไหลออกจากกองทุนแล้วกว่า 280 ล้านดอลลาร์ ตั้งแต่วันจันทร์ (3 ม.ค.) ที่ผ่านมา
การปรับตัวลงตั้งแต่กลางเดือน ก.พ. 2021 ของ Cathie Wood ไม่ได้เปลี่ยนการคาดการณ์ของ Ark โดย Cathie Wood กล่าวว่า เธอเพิ่งได้รับหุ้นที่มีความเชื่อมั่นสูงสุดในราคาต่ำมาโดยเชื่อว่าราคาจะเพิ่มขึ้น 4 เท่า ในอีก 5 ปีข้างหน้า และยังคงเดินหน้าซื้อหุ้นที่ชื่นชอบหลังราคาหุ้นร่วงต่อเนื่องในสัปดาห์นี้ อย่างเช่นหุ้น DraftKings, Block และ Roblox
อ้างอิง: https://www.cnbc.com/2022/01/06/sell-off-in-cathie-woods-ark-innovation-fund-reached-48percent-at-low-point-thursday.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
ARK Invest
ARKK
Cathie Wood
News Update
หุ้นเทคโนโลยี
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA